Άγκνες Μούρχεντ

Η Άγκνες Ρόμπερτσον Μούρχεντ (, 6 Δεκεμβρίου 1900 - 30 Απριλίου 1974) ήταν Αμερικανίδα ηθοποιός. Σε μια καριέρα που εκτείνονταν σε πέντε δεκαετίες, οι εμφανίσεις της περιλάμβαναν ρόλους στο ραδιόφωνο, το θέατρο, τον κινηματογράφο και την τηλεόραση.  Η Μούρχεντ τιμήθηκε με βραβεία όπως ένα βραβείο Primetime Emmy και δύο Χρυσές Σφαίρες.

Είχε ενταχθεί στον θιάσο Mercury Players του Όρσον Γουέλς ως μία από τις κύριες ερμηνεύτριές του το 1937. Είχε επίσης αξιοσημείωτους ρόλους σε ταινίες όπως: Πολίτης Κέιν (1941), Σκοτεινή διάβαση (1947), και All That Heaven Allows (1955). Η Μούρχεντ κέρδισε τέσσερις υποψηφιότητες για Όσκαρ Β' Γυναικείου Ρόλου για τις ερμηνείες της στις ταινίες: Οι Υπέροχοι Άμπερσον (1942), Mrs. Parkington (1944), Σιωπηλή τραγωδία (1948) και Το μυστικό της Σάρλοτ (1964). Είναι επίσης γνωστή για το ραδιοφωνικό έργο Sorry, Wrong Number (1943).

Έλαβε αναγνώριση για τον ρόλο της ως Εντόρα στην κωμική σειρά του ABC Bewitched , την οποία έπαιξε από το 1964 έως το 1972. Η ερμηνεία της της χάρισε έξι υποψηφιότητες για το βραβείο Primetime Emmy Καλύτερης Β' Γυναικείου Ρόλου σε κωμική σειρά. Για τον ρόλο της στη σειρά western "The Wild Wild West", κέρδισε το βραβείο Primetime Emmy Καλύτερου  Β' Γυναικείου Ρόλου σε Δραματική Σειρά.

 Πρώτα χρόνια 
Η Άγκνες Ρόμπερτσον Μούρχεντ γεννήθηκε στις 6 Δεκεμβρίου 1900,  στο Κλίντον της Μασαχουσέτης, κόρη της πρώην τραγουδίστριας Μαίρης (το γένος ΜακΚόλεϊ), η οποία ήταν 17 ετών όταν γέννησε την Άγκνες, και του  Πρεσβυτεριανού κληρικού Τζον Χέντερσον Μούρχεντ. Η Μούρχεντ αργότερα ισχυρίστηκε ότι γεννήθηκε το 1906 για να φαίνεται νεότερη για τους ρόλους υποκριτικής.  Θυμήθηκε ότι έκανε την πρώτη της δημόσια εμφάνιση σε ηλικία τριών ετών, όταν απήγγειλε την Κυριακάτικη Προσευχή στην εκκλησία του πατέρα της. Η οικογένεια μετακόμισε στο Σαιντ Λούις του Μιζούρι, και η φιλοδοξία της να γίνει ηθοποιός έγινε «πολύ έντονη». Η μητέρα της ενέπνευσε την ενεργή φαντασία της, ρωτώντας την συχνά: «Ποια είσαι σήμερα, Άγκνες;», ενώ η Μούρχεντ και η μικρότερη αδερφή της Πέγκυ ασχολούνταν με τη μίμηση. Αυτό περιελάμβανε το να πηγαίνουν στο τραπέζι και να μιμούνται τους ενορίτες του πατέρα τους. Ενθαρρύνονταν περαιτέρω από τις διασκεδαστικές αντιδράσεις του. Kear, Lynn. Agnes Moorehead: a Bio-Bibliography. Greenwood Press, 1992. .

Ως νεαρή κοπέλα, η Μούρχεντ εντάχθηκε στη χορωδία της Δημοτικής Όπερας του Σεντ Λούις, γνωστής ως "The Muny". Εκτός από το ενδιαφέρον της για την υποκριτική, ανέπτυξε ένα δια βίου ενδιαφέρον για τη θρησκεία. Στα μεταγενέστερα χρόνια, ηθοποιοί όπως ο Ντικ Σάρτζεντ θυμούνταν την άφιξη της Μούρχεντ στο πλατό με τη Βίβλο στο ένα χέρι και το σενάριο στο άλλο. Kear, Lynn. Agnes Moorehead: a Bio-Bibliography. Greenwood Press, 1992. ISBN 9780313281556.

Η Μούρχεντ απέκτησε πτυχίο το 1923, με ειδίκευση στη βιολογία, από το Κολλέγιο Μάσκινγκαμ στο Νιου Κόνκορντ του Οχάιο. Ενώ βρισκόταν εκεί, εμφανίστηκε επίσης σε θεατρικά έργα του κολλεγίου. Έλαβε τιμητικό διδακτορικό στη λογοτεχνία από το Κολλέγιο Μάσκινγκαμ το 1947,  και υπηρέτησε για ένα χρόνο στο διοικητικό συμβούλιο του.  Όταν η οικογένειά της μετακόμισε στο Ρίντσμπουργκ του Ουισκόνσιν,  δίδαξε σε δημόσιο σχολείο για πέντε χρόνια στο Σόλντιερς Γκρόουβ του Ουισκόνσιν, ενώ απέκτησε επίσης μεταπτυχιακό δίπλωμα στα Αγγλικά και έκανε δημόσιες ομιλίες  στο Πανεπιστήμιο του Ουισκόνσιν (τώρα Πανεπιστήμιο του Ουισκόνσιν στο Μάντισον).  Στη συνέχεια, ακολούθησε μεταπτυχιακές σπουδές στην Αμερικανική Ακαδημία Δραματικών Τεχνών, από την οποία αποφοίτησε με άριστα το 1929. Η Μούρχεντ έλαβε επίσης τιμητικό διδακτορικό δίπλωμα από το Πανεπιστήμιο Μπράντλεϊ στην Πιόρια του Ιλινόι. 

 Σταδιοδρομία 
Η πρώιμη καριέρα της Μούρχεντ στην υποκριτική ήταν ασταθής και, παρόλο που κατάφερε να βρει δουλειά στο θέατρο, ήταν συχνά άνεργη. Αργότερα θυμήθηκε ότι πέρασε τέσσερις μέρες χωρίς φαγητό και είπε ότι αυτό της είχε διδάξει «την αξία ενός δολαρίου».  Βρήκε δουλειά στο ραδιόφωνο και σύντομα είχε ζήτηση, εργαζόμενη συχνά σε πολλά προγράμματα την ίδια μέρα. Πίστευε ότι αυτό της προσέφερε εξαιρετική εκπαίδευση και της επέτρεπε να αναπτύξει τη φωνή της για να δημιουργήσει μια ποικιλία χαρακτήρων. Η Μούρχεντ γνώρισε την ηθοποιό Έλεν Χέιζ, η οποία την ενθάρρυνε να συμμετάσχει σε ταινίες, αλλά οι πρώτες της προσπάθειες απέτυχαν. "Agnes Moorehead, Character Actress of Movies and TV, Dies". Los Angeles Times. May 1, 1974. Όταν απορρίφθηκε ως «ο κατάλληλος τύπος», η Μούρχεντ επέστρεψε στο ραδιόφωνο.

 Παραπομπές  

 Εξωτερικοί σύνδεσμοι  


Κατηγορία:Βραβευμένες με Χρυσή Σφαίρα Β΄ Γυναικείου Ρόλου
Κατηγορία:Αμερικανίδες ηθοποιοί φωνής
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί ραδιοφώνου
Κατηγορία:Αμερικανίδες ηθοποιοί κινηματογράφου